Mikið öskufall er frá Núpi undir Eyjafjöllum og að Vík . Undir Eyjafjöllum er ófært vegna skyggnis en við Núp er öskuveggur og sést ekki á milli stika á ákveðnum kafla . Líkur eru á að öskufall færist vestar og nái hugsanlega til Vestmannaeyja . Gosmökkurinn yfir jöklinum er mjög hár og sést víða að . Lögreglan á Hvolsvelli vill beina þeim upplýsingum til vegfarenda að þjóðvegur 1 er lokaður við Hvolsvöll og að austanverðu er lokað við Skóga . Fljótshlíðarvegur ( nr. 261 ) er lokaður austan við Smáratún . Vegna möguleika á að gripið verði til skyndirýminga er þeim tilmælum beint til ferðamanna að virða þessar lokanir og vera alls ekki á ferð innan við þær . Eyjafjallajökull og hlíðar hans utan jökuls eru bannsvæði og enn er í gildi bannsvæði um 1 km í kringum eldri eldstöðina á Fimmvörðuhálsi . Öll umferð á þessu svæði er bönnuð bæði gangandi og akandi ferðamönnum . Í félagsheimilinu Hvoli á Hvolsvelli er starfrækt upplýsingamiðstöð fyrir almenning vegna eldgsossins .